alexandrainst/scandi-wiki huggingface dataset:
Linköping FC

Linköping Fotboll Club er en ren kvinnefotballklubb fra Linköping i Sverige som spiller i Damallsvenskan. Klubben ble dannet som et samarbeidsprosjekt mellom BK Kenty, et heislag som rykket opp og ned mellom 1998 og 2003, og Linköpings HC, den store hockeyklubben i nærheten. Samarbeidet ble inngått den 4. november 2003, etter at Kenty nok en gang hadde rykket opp.

Linköping forsterket de neste årene med flere store stjerner, og de avanserte fra sjetteplass det første året til fjerde i 2005 og tredje i 2006, før de med en skuffende sjetteplass kom tilbake på sjetteplass i 2007. I 2008 gikk sesongen mye bedre, og de endte på andreplass, noe som kvalifiserte til kvalifisering til Mesterligaen i fotball for kvinner 2009/2010. Det ble i tillegg publikumsrekord med imponerende 9341 tilskuere som så Linköping spille mot Umeå om seieren i serien. Dessverre for Linköping endte kampen 4-1 til Umeå, som dermed vant. I 2009 fikk imidlertid Linköping hevn, da de slo Umeå 4-0 hjemme og langt på vei avgjorde serien, som de også vant. Til EM i 2009 stilte Sverige med fem Linköping-spillere, mer enn noen annen klubb. 

I Svenska cupen har Linköping tradisjon for å slå Umeå i finalen, det har de gjort fire ganger av mulige, i 2006, 2008, 2009 og 2013-2014. I Mesterligaen gikk det relativt greit. Linköping kvalifiserte seg i en lett pulje, og hadde få problemer med FFC Zürich i sekstendelsfinalen. I åttendedelsfinalen ble imidlertid FCR 2001 Duisburg for tøffe, enda Linköping greide en god 1-1 borte, tapte de 0-2 hjemme.

Eksterne lenker
 Linköpings FCs hjemmeside

Fotballag i Sverige
Linköping kommune
Fotballag etablert i 2003
Kvinnefotballag
Sport i Sverige i 2003
Leichter Panzerspähwagen

Leichter Panzerspähwagen («Lett pansret oppklaringskjøretøy») var en serie av lette 4 x 4 panserbiler produsert i Tyskland fra 1935 til 1944.

Kjøretøyene ble utviklet av Eisenwerk Weserhütte i Bad Oeynhausen. Chassiset ble laget av Auto Union i Zwickau og montert av F. Schichau i Elbing og Maschinenfabrik Niedersachsen i Hannover-Linden.

De brukte standard sPkw I Horch 801 (tung bil) chassis med et vinkelformet pansret karosseri og tårn.

Den 3,8 liters bensinmotoren med 90 hk var plassert bak i bilen og ga bilen en topphastighet på 80 km/t på landevei og 40 km/t i terrenget. Bilen hadde en maksimal rekkevidde på 347 km.

Panservognen ble brukt av oppklaringsenheter i panserdivisjonene. Den fungerte utmerket i land med gode veier, slik som i Vest-Europa, men på østfronten og i Nord-Afrika ble denne typen kjøretøyer svekket av sine forholdsvis svake kjøreegenskaper i terrenget. I disse kampområdene ble den gradvis erstattet av Sd.Kfz. 250 halvbeltekjøretøyer. Sd.Kfz. 250/9 var en Sdkfz med samme tårn som Sd.Kfz. 222.

Sd.Kfz. 222 ble gjennomgått nøye av sovjetiske designere før de utformet den tilsvarende BA-64, en lett panserbil.

Pansring 
Fronten og sidene var opprinnelig laget av 8 mm stålpanser og på toppen, bunnen og bak var det samme type plater på 5 mm. Støpte plugghull erstattet senere hull skåret ut av panseret. Tårnet var åpent i toppen, og de ble utstyrt med stålrist som beskyttelse mot håndgranater.

Varianter 

Sd.Kfz. 221

Grunnmodell og første produksjonsserie av panserbiler som ble bygd på et standard chassis til militær bruk. Sd.Kfz. 221 var utstyrt med et enkelt 7,92 mm Maschinengewehr 34 (MG34) maskingevær, hadde en besetning på to mann og firehjulstrekk. Pansringen var opprinnelig 8 mm tykk, men ble senere økt til 14,5 mm.

Sd.Kfz. 222  

Denne versjonen av Leichter Panzerspähwagen var utstyrt med en 2 cm KwK 30 L/55 kanon og et 7,92 mm MG34 maskingevær. Det tredje besetningsmedlemmet var skytteren, som frigjorde vognkommandøren fra denne oppgaven. Noen versjoner hadde en 28 mm panserbrytende kanon. En prototype hadde en 50 mm kanon. Det ble produsert to eksemplarer av denne prototypen.

Sd.Kfz. 223 
En radiobilutgave som i likhet med 221 var utstyrt med et 7,92 mm MG34 maskingevær. Den hadde ekstra radioutstyr og en stor rammeantenne på taket. Det ble produsert over 500 Sd.Kfz 223.

Eksterne lenker 
 
 Kjøretøyer fra andre verdenskrig (engelsk)
 www.warwheels.net – Sd.Kfz. 221 (engelsk)
 www.warwheels.net – Sd.Kfz. 222 (engelsk)
 www.warwheels.net – Sd.Kfz. 223 (engelsk)

Panserbiler
Militært materiell fra andre verdenskrig
Frode Rekve

Frode Rekve (født 27. februar 1953 i Oslo) er en norsk journalist og redaktør. Han har vært instituttleder ved Institutt for Journalistikk (IJ) i Fredrikstad siden juni 2009.

Rekve er utdannet lærer ved Sagene lærerskole, men begynte raskt å arbeide som journalist, der det meste av karrieren er fra ulike stillinger i NRK, samt som fagmedarbeider ved IJ. Mellom 2007 og 2009 var han ansvarlig redaktør i Halden Arbeiderblad. En konflikt mellom Rekve og avisens styre gjorde at han ble avsatt våren 2009, men så gjeninnsatt etter det Journalisten omtaler som et «stormløp mot lokale Ap-ledere og massive støtteaksjoner fra leserne».

Referanser 

NRK-journalister
Norske redaktører
Personer fra Oslo
Fødsler i 1953
Showman

Showman er et norsk talkshow og humorprogram ledet av Håvard Lilleheie som gikk på TV 2 Zebra fra 2009 til 2011. Dag Sørås er medprogramleder og "sidekick", mens Øivind Vogt og Janne Formoe var utegående reportere. Programmet gikk en gang i uken den første sesongen, og fra høsten 2010 tre ganger i uken. Programmet forøvrig bestod av intervjuer med aktuelle gjester samt diverse konkurranser. De to siste sesongene var også interaksjon med TV-seerne via Facebook en vesentlig del av programmet. Programmet gikk sent på kvelden og gikk på tirsdager, onsdager og torsdager.

Showman var etterfølgeren til det forholdsvis grovkornede humorprogrammet Manshow som gikk på samme kanal i perioden 2006–2009. Lilleheie var programleder for også dette programmet. Begge konseptene ble utviklet og produsert av Monster Entertainment i samarbeid med TV 2. Programmet var inspirert av The Late Show with David Letterman, The Daily Show.

Referanser

Norske talkshow på TV
Norske humorprogrammer på TV
TV-produksjoner på norsk TV 2
Norske TV-serier fra 2000-årene
Norske TV-serier fra 2010-årene
Arr (botanikk)

Arr kan også ha andre betydninger.
Arr eller stigma betegner i botanikken den ytterste delen av fruktemnet som er mottakssted for pollen. Kompatibelt pollen vil spire på arret og pollenslangen vil vokse nedover i fruktemnet til det oppnås kontakt med frøemnene som befinner seg i fruktknuten. Arr har mange ulike utforminger hos ulike arter: f.eks. lange og tynne, kuleforma eller fjærforma. Modne arr (dvs. som er mottakelige for pollen) er ofte glinsende og kan virke fuktige. Uansett utseende er hovedfunksjonen alltid den samme: pollenet skal feste seg effektivt. I tillegg bidrar arret ofte til å fukte (rehydrere) de tørre pollenkornene slik at de er i stand til å "spire".

Tilleggsfunksjoner arret kan ha er: å hindre pollen av andre arter i å spire, i ulike typer sjølinkompatibilitetssystemer kan arret hindre pollen av feil krysningstype i å spire og i noen tilfeller kan også arret være en del blomstens tiltrekningsapparat ("reklame") for pollinatorer. 

Fagtermen for arr er stigma (flertall: stigmata).

Se også 
 Pollinering

Plantemorfologi
Máté Fejes

Máté Fejes (født 8. februar 1988 i Budapest i Ungarn) er en ungarsk kunstløper. Han har konkurrert sammen med Dorina Molnar. Nå konkurrerer han med Zsuzsanna Nagy
Han begynte med kunstløp som seksåring i klubben Kinizsi SC. Paret har Gabor Kolecsanszky som trener og Mihaly Kiss som koreograf.

Meritter

2003 
 Helena Pajovic Cup i Beograd, 3.-plass (nybegynnernivå)
 P. Roman Memorial i Olomouc, 6.-plass (nybegynnernivå)

2004 
 Junior Grand Prix i Courchevel, 13.-plass (jr.)
 Pokal der Blauen Schwerter i Chemnitz, 18.-plass (jr.)
 P. Roman Memorial i Olomouc, 10.-plass (jr.)

2005 
 Junior Grand Prix Skate Slovakia i Bratislava, 11.-plass (jr.)
 Junior Grand Prix Baltisk Cup i Gdańsk, 16.-plass (jr.)

2006 
 Nordisk cup i København, 3.-plass (jr.)

2007 
 Ungarsk mesterskap, 2.-plass

Eksterne lenker 
 
  Profil på Yahoo Sports Olympics 2010
  Emese Laszlo/Máté Fejes -Profil på ISU sine sider
  Dorina Molnar/Máté Fejes -Profil på ISU sine sider
  Zsuzsanna Nagy/Máté Fejes -Profil på ISU sine sider

Ungarske kunstløpere
Deltakere for Ungarn under Vinter-OL 2010
Kunstløpere under Vinter-OL 2010
Personer fra Budapest
Artikler i skøytesportprosjektet
Fødsler i 1988
Jorien Voorhuis

Jorien Johanna Maria Voorhuis (født 26. august 1984 i Hengelo, Overijssel) er en nederlandsk allround skøyteløper. Hun ble verdensmester i junior-VM på forfølgelse lag i 2003 (sammen med Maaike Head og Mariska Huisman) og 2004 (med Tessa van Dijk og Annette Gerritsen). Hun ble tatt ut i troppen til Nederland til Vinter-OL 2010.

Personlige rekorder

Referanser

Eksterne lenker 
 
 
 
  Jorien Voorhuis på SpeedskatingResults.com
  Jorien Voorhuis på Jakub Majerski's Speedskating database (Adelskalender distanser og sammenlagt)
  Jorien Voorhuis på www.isu.html.infostradasports.com

Bilder
  Bilder av Jorien Voorhuis på SpeedSkatingPhotos.info/DesgPhoto.com

Nederlandske skøyteløpere
Deltakere for Nederland under Vinter-OL 2010
Skøyteløpere under Vinter-OL 2010

Deltakere for Nederland i enkeltdistanse-VM på skøyter
Artikler i skøytesportprosjektet
Fødsler i 1982
Personer fra Hengelo
SV Neulengbach

SV Neulengbach er en fotballklubb fra Neulengbach i nærheten av Wien i Østerrike. Klubben er klart mest kjent for sitt kvinnefotballag.

Neulengbach dannet et kvinnelag i 1996, og de tok over plassen til SV Altengbach etter en samarbeidsavtale mellom de to klubbene. Avtalen var at Neulengbach ble satsningsklubben og Altengbach et slags farmerlag. Neulengbach rykket rett opp til den øverste divisjonen, og fikk en akseptabel femteplass (av åtte lag). Laget kom også til cupfinalen, som de tapte mot Union Kleinmünchen Linz. Imidlertid etablerte Neulengbach seg på toppen av østerriksk kvinnefotball med en andreplass i påfølgende sesong, fulgt av en tredje og to andreplasser.

I 2002/03-sesongen begynte den sterke dominansen. Neulengbach vant serien for første gang, og de fulgte opp med å vinne The Double ved å også ta hjem cupen. Neulengbach dominerer nå så mye at de har vunnet The Double åtte år på rad. Som resultat av denne suksessen, har Neulengbach fått prøve seg i samtlige sesonger av Mesterligaen bortsett fra de to første. I den første lyktes Neulengbach å kvalifisere seg til andre runde, men gikk ut der etter tap for 1. FFC Frankfurt og Athletic Club Neskak Athletic Bilbaos kvinnelag). I neste sesong møtte laget Montpellier i første kvalifiseringsrunde, og kom på andreplass, som betydde at laget var slått ut. I 2005/2006-sesongen kvalifiserte de seg til andre runde på bekostning av blant andre A.S.D. CF Bardolino, men i andre runde møtte de Montpellier igjen, og også 1. FFC Turbine Potsdam, som slo dem hele 12-1. I 2006/07-sesongen gikk det kortere, da ble de slått ut i første kvalifiseringsrunde av islandske Breiðablik. I neste sesong vant de en ikke så veldig vanskelig første kvalifiseringsrunde, men i andre kvalifiseringsrunde tapde de knepent for Bardolino og klart for Arsenal LFC, og var nok en gang ute. I 2008/2009-sesongen kom de nok en gang videre på bekostning av lett motstand til andre kvalifiseringsrunde, for nok en gang å ende på tredjeplass, bak Arsenal og Olympique lyonnais. 

I 2009/10-sesongen var Neulengbach automatisk kvalifisert til sekstendelsfinalen, der de slo ut den polske seriemesteren Unia Racibórz. Deretter ventet bedre motstand i italienske Torres Calcio Femminile, som slo ut Neulengbach med to 4-1-seire. Per 2010 er dermed Neulengbach for god for østerriksk toppfotball, men for dårlig for Europa.

Meritter
 Seriemester 8 ganger: 2002/03, 2003/04, 2004/05, 2005/06, 2006/07, 2007/08, 2008/09 og 2009/10
 Cupmester 8 ganger: 2002/03, 2003/04, 2004/05, 2005/06, 2006/07, 2007/08, 2008/09 og 2009/10

Eksterne lenker 
 

Fotballag i Østerrike
Kvinnefotballag
Fotballag etablert i 1923
Fotballag etablert i 1996
1923 i Østerrike
Sport i Østerrike i 1996
Freddy Milton

Freddy Milton Larsen Nielsen (født 18. april 1948 i Viborg, Danmark) er en dansk tegner og manusforfatter som er blitt kjent for sine donaldistiske verker. Han har siden 1970-tallet produsert tegneserier for Disney-konsernet, og har opparbeidet seg status som en kvalitetstegner blant leserne. Milton er utdannet lærer, og har tidligere jobbet for Jyllands-Posten.

Han har også vært besøkende på Raptus tegneseriefestival i Bergen.

Referanser

Eksterne lenker 
 
 Tegneseriemuseets biografi om Freddy Milton
 Komplett liste over Freddy Miltons arbeid for Disney

Danske manusforfattere
Danske tegnere
Personer fra Viborg
Everton FC (kvinner)

Everton Football Club er kvinnelaget til den engelske fotballklubben Everton FC. Klubben kommer fra Liverpool i England og spiller i den øverste divisjonen i England, Women’s Super League. Everton vunnet både engelsk liga og cupmesterskap. De spilte i toppdivisjonen fra 1992 til 2014, da de rykket ned til det nest øverste nivået av i engelsk fotball. Laget spiller sine hjemmekamper på Walton Hall Park.

Klubbens historie startet ved at Hoylake Women's Football Club ble dannet i 1983. Laget ble slått sammen med Dolphins YC, og de to utkant-Liverpoollagene kalte seg Leasowe Pacific. Leasowes første seier var i 1987/88, da de vant Nordvestligaen, og deretter kom laget til finalen i FA Women's Cup, som de tapte 2-3 mot Doncaster Belles. Året senere vant de med samme resultat over Friends of Fulham. Etter fem regionale ligaseire på rad fikk laget i 1991/92 ta del i kvalifiseringen til den nye FA Women's Premier League og det klarte de. Etter tre sesonger på det jevne skiftet laget navn til Everton Ladies Football Club. I 1997 var de i finalen i FA Women's Premier League Cup, der de tapte mot Millwall Lionesses. I den påfølgende sesongen vant de ligaen.  

Fra 2002 til 2012 var Mo Marley (født 1967) manager. Hun hadde vært med i Everton siden oppstarten i 1987 og overtok i 2002 etter ektemannen Keith Marley. I 2004/05-sesongen ble de nr. 3 i serien og tapte cupfinalen mot Charlton Athletic LFC. I 2005/06-sesongen kom Everton på andreplass i ligaen. Flere andreplasser fulgte og i Mesterligaen i fotball for kvinner 2007/2008 de snublet til managerens protest. I 2008/09-sesongen ledet laget til siste kamp, men Arsenal sikret sitt sjette strake seriemesterskap på målforskjell. Everton spilte i Mesterligaen i fotball for kvinner 2009/2010 og slo ut Team Strømmen med et nødskrik, men røk ut mot Røa. I Mesterligaen i fotball for kvinner 2010/2011 kom de til kvartfinalen. 

Laget ble i 2011 med i den nye toppdivisjonen FA Women's Super League og fikk bronse to år på rad, men rykket så ned i 2014 til det nest øverste nivået. I 2017/18 var de tilbake på det øverste nivået. 

I september 2019 valgte klubben å fjerne Ladies fra klubbnavnet, og kun bruke Everton Football Club som navn, laget omtales også som Everton Women for å skille de fra herrelaget.

Spillerstall 
Oppdatert 28. september 2022.

Utlånte spillere

Norske spillere 

 Ingrid Moe Wold (2020–2021)

 Elise Stenevik (2022–)

Meritter
 FA Women's Premier League: Seier i 1997/98.  Sølv i fem sesonger på rad fra 2005/06 til 2009/10
 FA Women's Premier League Cup: Seier i 2006/07
 FA Women's Cup:  Seier i 1989 (som Leasowe Pacific) og i 2009/10

Referanser

Eksterne lenker 
 http://everton.fawsl.com/ klubbens hjemmeside

Everton
Fotballag etablert i 1983
Kvinnefotballag
Ole Kristian Ruud (musiker)

Ole Kristian Ruud (født 18. juni 1975) er en norsk musiker og låtskriver. Som multiinstrumentalist har han gjort seg bemerket som akkompagnatør for diverse artister. Han er også studiomusiker, pianotekniker og produsent.

I 2010 startet han bandet Borderland som blant annet er kjent for låta Dronninga av Campingplassen.

Han har også spilt i en rekke andre band som Trond Erics,Picazzo, Rozzo, Anne Nørdsti Band, Nonstops, og Joyriders.

Diskografi

Borderland 
 ’’Baby bare du er med’’
 ’’Spell Møkkamann med Plumbo’’
 ’’Gul diger tresker’’
 ’’Hu trur hu eier Afterski’n’’
 ’’Montebello’’
 ’’Dronninga av Campingplassen’’

Picazzo 
 Hvor skal vi sove i natt (2007)
 De aller beste (2014)

Trond Erics 
 Speilbilde (2006)
 Trond Erics aller beste (2007)

Deltar på 
 Tylden & co: Sommerdansen 2 (2006)
 EVA Records: Absolute Danseband 3 (2007)
 Ingemars: I Finnskogens rike (2008)
 Nonstops: Hvis du vil (2010)
 Tylden & co: Dansefestivalen Sel 2010 (2010)
 Face-84: Här kommer det tjejer (2011)
 Vagabond: 2 (2012)
 Tylden & co: Våre vakreste kjærlighetsviser (2012)
 Twinkle: Du gir meg liv (2012)

Norske keyboardister
Fødsler i 1975
Catherine Raney-Norman

Catherine Raney-Norman (født 20. juni 1980 i Nashville i Tennessee) er en amerikansk skøyteløper som har deltatt i tre OL, 1998, 2002 og 2006, og er tatt ut til Vinter-OL 2010 i Vancouver. Hun vant det amerikanske allroundmesterskapet i 1999, 2002, 2003 og 2005. Hun har spesialisert seg på mellom- og langdistanse.

Hun debuterte i verdenscupen i Berlin i november 1997. I sesongen 2002/03 fikk hun 5.-plass i verdenscupen sammenlagt. Hennes beste plassering i OL var 5.-plass på forfølgelse lag i 2006 og 9.-plass på 5000 m individuelt i 2002.

Hun er bosatt i Elm Grove i Wisconsin.

Personlige rekorder

Eksterne lenker 
 
 Catherine Raney-Norman hos Skateresults
 Bilder av Raney-Norman hos DESGphoto
 Raney-Norman hos TeamUSA.org

Skøyteløpere fra USA
Deltakere for USA under Vinter-OL 1998
Skøyteløpere under Vinter-OL 1998
Deltakere for USA under Vinter-OL 2002
Skøyteløpere under Vinter-OL 2002
Deltakere for USA under Vinter-OL 2006
Skøyteløpere under Vinter-OL 2006
Deltakere for USA under Vinter-OL 2010
Skøyteløpere under Vinter-OL 2010
Deltakere for USA i enkeltdistanse-VM på skøyter
Artikler i skøytesportprosjektet
Fødsler i 1980
Luca Stefani

Luca Stefani (født 22. februar 1987 i Asiago, Vicenza) er en italiensk skøyteløper som deltar i internasjonale konkurranser. Han er tatt ut til Vinter-OL 2010.

Stefani debuterte i verdenscupen i sesongen 2006/07. Hans første løp var i Thialf, Heerenveen i november hvor han fikk 23.-plass på  meter i B-gruppen. I februar 2007 fikk han 3.-plass på forfølgelse lag sammen med de olympiske mestrene Matteo Anesi og Enrico Fabris.

Personlige rekorder

Høydepunkter 

EM Allround 
2008 – Kolomna,  16.-plass
Junior-VM Allround 
2004 – Roseville, 39.-plass
2005 – Seinäjoki, 30.-plass
2006 – Erfurt, 12.-plass
Nasjonale mesterskap
2007 – Baselga di Pinè, 3.-plass allround
2008 – Baselga di Pinè, 3.-plass allround
Junior-EM
2006 – Collalbo, 3.-plass på 3000 m

Referanser

Eksterne lenker 
 
 
  Luca Stefani på SpeedskatingResults.com (personlige rekorder og resultater)
  Luca Stefani på Jakub Majerski's Speedskating database (Adelskalender distanser og sammenlagt)
  Luca Stefani på www.isu.html.infostradasports.com
Bilder
  Bilder med Luca Stefani på SpeedSkatingPhotos.info/DesgPhoto.com

Italienske skøyteløpere
Deltakere for Italia under Vinter-OL 2010
Skøyteløpere under Vinter-OL 2010
Deltakere for Italia i enkeltdistanse-VM på skøyter
Artikler i skøytesportprosjektet
Personer fra Asiago
Halvor Aschehoug

Halvor Thorkildsen Aschehoug, (født 1. september 1786 i Rakkestad prestegjeld, død 10. desember 1829) var en norsk prest og stortingsrepresentant. 

Han var sønn av prost Thorkild Aschehoug og ble i 1820 gift med Anne Kirstine Darre, datter av major Niels Stockfleth Darre på Toten. Han var far til Torkel Halvorsen Aschehoug.

Han fikk undervisning i Borgerdydsskolen i København og tok examen artium i 1803. Året etter tok han forberedende prøve i filosofi. Deretter studerte han juridiske fag og var ansatt i det danske rentekammer i fem år. Men i 1809 tok sluttet han der og begynte å studere teologi. Han ble cand.theol. med laud 12. januar 1813, og året etter tok han praktikum med samme karakter. Deretter var han to år i København som lærer i flere offentlige skoler. 2. februar 1817 ble han konstituert som sokneprest i Ås, og 3. juni 1820 ble han så utnevnt til sokneprest i Idd. 

Halvor Aschehoug var stortingsmann for Smålenenes amt i 1824-25 og 1827-29.

Referanser

Kilder 
 18. Aschehoug, Halvor, i Bernt Moe, Biographiske Efterretninger om Eidsvolds-Repræsentanter og Storthingsmænd i Tidsrummet 1814-1845 (1845)

Eksterne lenker 
 

Stortingsrepresentanter 1824–1826
Stortingsrepresentanter 1827–1829
Stortingsrepresentanter for Smaalenenes amt
Norske lutherske prester
Michael Barne

Michael «Mik» Barne (født 15. oktober 1877 i Sotterley i Suffolk, England, død 31. mai 1961) var en britisk sjømann som deltok på Discovery-ekspedisjonen 1901–1904 under ledelse av Robert F. Scott. Han var den lengst gjenlevende av ekspedisjonsmedlemmene.

Barne var sønn av Frederick Barne og hustru Lady Constance Adelaide Seymour, datter av Francis Seymour, femte marki av Hertford. Hans far var parlamentsmedlem for East Suffolk. Han tok utdanning ved Stubbington School som forberedelse til å gå inn i Royal Navy. I 1893 startet han sin tjeneste som kadett, og i 1898 gikk han over i tjeneste som offiser på HMS «Porcupine».

Fra 1901 deltok han som fenrik i Robert F. Scotts første ekspedisjon til Antarktis, Discovery-ekspedisjonen. Til tross for at han pådro seg forfrysninger, skrev Barne ned rikelig med notater i løpet av de tre årene ekspedisjonen pågikk, både om generelle forhold og sine spesialfelt, magnetometri og dybdelodding. Scott verdsatte høyt hans evne til å roe gemyttene når stemningen ble anspent.

Barne Inlet, en 29 km bred vik på vestre side av Rossbarieren som han oppdaget, er oppkalt etter ham. I tillegg er Barnebreen og Cape Barne ved McMurdo-sundet oppkalt etter ham.

Han ble tildelt den britiske Polarmedaljen for sin deltakelse i Discovery-ekspedisjonen.

Referanser 

Britiske polfarere
Personer fra distriktet Waveney
Artikler i Antarktis-prosjektet
Ra-ta-ta-ta-ta-ta-ta-ta

Ra-ta-ta-ta-ta-ta-ta-ta er et musikkalbum utgitt av Dizzie Tunes i 1971. Albumet inneholder låter fra TV-serien Ra-ta-ta-ta-ta.

Sanger

 «Ra-ta-ta-ta-ta» 
 «I barneviseland» 
 «Pappas tøfler» 
 «Peter Pan» 
 «Jeg går her og rusler» 
 «Ra-ta-ta-ta»
 «Barnevakt boogie» 
 «Christian» 
 «Alf Prøysen menu»
 «På pappas og mammas tid» 
 «Små ord»
 «Ole Lukkeøye»

Se også 
 Mere Ra-ta-ta-ta-ta-ta-ta-ta
 Den aller siste Ra-ta-ta-ta-ta-ta-ta-ta

Eksterne lenker 
 Rockopedia - Ra-ta-ta-ta-ta-ta-ta-ta (1971)
 Discogs - Dizzie Tunes Gjest: Åse-Lill* ‎– (Fra TV Serien:) Ra-ta-ta-ta-ta-ta-ta-ta

Dizzie Tunes-album
Musikkalbum fra 1971
Andre Eilertsen

Andre Eilertsen (født 1987) er en tidligere norsk bokser. Han er den siste vinneren av norgesmesterskapet i boksing i 91kg+, før reglene ble endret i 2004.

Andre Eilertsen er ikke aktiv per dags dato.

Norske boksere
Jaroslav Babušiak

Jaroslav Babušiak (født 6. september 1984) er en slovakisk alpinist.

Babušiak representerte Slovakia under Vinter-OL 2006 hvor hans beste plassering var nr. 24 i slalåm. Han deltok også under Vinter-OL 2010, med 30.-plass i slalåm som beste resultat.

I universiaden i 2009 tok han sølv i Super-G.

Referanser

Eksterne lenker 
 

Slovakiske alpinister
Deltakere for Slovakia under Vinter-OL 2006
Alpinister under Vinter-OL 2006
Deltakere for Slovakia under Vinter-OL 2010
Alpinister under Vinter-OL 2010
Personer fra Okres Dolný Kubín
Fødsler i 1984
Hans Solsem

Hans Mikal Solsem (født 17. februar 1912 på Leka i Nord-Trøndelag, død 6. januar 1972) var en norsk fisker, småbruker og politiker (Ap).

Han vokste opp på småbruket Bakmoen i Solsemgrenda på Leka som sønn av fiskerbøndene Emil Mikalsen Solsem og Amanda Eliassen. Han giftet seg i 1938 med Jonetta Engan. Han ble fisker straks etter folkeskolen, og tok også over gårdsdriften i 1940-årene. Han var medlem av fylkesstyret i Norges Fiskarlag i 34 år, de siste 15 årene som formann og sekretær. Solsem var bestyrer ved sildekontoret i Rørvik 1971–1972.

Solsem var ordfører i Leka kommune i årene 1946–1947, 1952–1957 og 1959. Han var Arbeiderpartiets 1. vararepresentant til Stortinget fra Nord-Trøndelag 1950–1969, og møtte fast for statsrådene Gustav Sjaastad og Leif Granli i periodene 1958–1959 og 1963–1965. Solsem var medlem av Stortingets sjøfarts- og fiskerikomité 1958–1959 og Stortingets protokollkomité 1963–1965.

Referanser

Eksterne lenker 
 

 
 
 

Vararepresentanter til Stortinget
Ordførere i Leka
Ap-ordførere i Nord-Trøndelag
Norske bønder
Norske sjøfolk
Personer fra Leka kommune
Artikler i sjøfart-prosjektet